ร้านตั้งอยู่ในซอยลาดพร้าว 101 ค่ะ เข้ามาเกือบสุดซอย 
ร้านอยู่ฝั่งขวามือ ก่อนถึงธนาคารกรุงเทพ ด้านข้างคือร้าน 
Saitama. ร้านนี้เป็น cafe ห้องเดียวตกแต่งได้น่ารักมุ้งมิ้ง

พอเข้ามาในร้าน เจ้าของออกมายิ้มทักทายเป็นอย่างดีค่ะ 
เมนูของที่ร้านก็จะเป็นพวกเครื่องดื่มร้อน-เย็น, เค้ก, 
มาการอง เมนูครั้งนี้ที่เลือกมาลองชิมได้แก่

● Macarons
โชคร้ายมากที่มาการองหมดไปหลายรสแล้ว เหลือ
แค่รสส้ม รสมะนาว รสวานิลา และรสชอคโกแลต
มาการองของที่นี่ไม่หวานจัดค่ะ รสมะนาวอร่อยสุด

● Chocolate Tart
พี่เจ้าของร้านแนะนำเมนูนี้ค่ะ ชอคโกแลตรสเข้มๆ
หวานปะแล่มๆ อร่อยดี ตัวแป้งด้านล่างแข็งไปหน่อย

● เต้าหู้นมสดมะพร้าวอ่อน
รสนุ่มนวล มีเนื้อมะพร้าวอยู่ประมาณนึง โอเคอยู่ค่ะ

● Four Red Fruits tea twinings
ถ้ากินมาการอง ก็ต้องจิบชาแก้เลี่ยนไปด้วย ส้มเลือก
ชาผลไม้กลิ่น red fruits ค่ะ แค่ได้กลิ่นก็ฟิน หอมมากก

โดยรวมพอใจทั้งในบริการและอาหารค่ะ ประทับใจที่
เค้าไม่ไล่ลูกค้า เพราะมาทราบทีหลังว่าตอนที่เราเข้าไป
จริงๆเค้ากำลังจะปิดร้านแล้ว แต่กลับต้อนรับและรอลูกค้า
กินเค้กกินชาจนเสร็จ รวมๆก็ครึ่งชม.กว่า รู้สึกเกรงใจมาก

